**Delo na daljavo – DRUŽBA – 4. razred**

Torek, 12. 5. 2020 in petek, 15. 5. 2020

Ta teden bomo pri družbi ponavljali in utrjevali snov. V zvezek napiši naslov PONOVIMO, prepiši vprašanja in nanje odgovori. Na vprašanja poskusi najprej odgovoriti brez pomoči (zvezka, učbenika). Če pa ne bo šlo, pa si seveda lahko pomagaš – lahko pišeš tudi meni, če ne najdeš kakšnega odgovora na vprašanje. Piši v celih povedih.

Ob koncu tedna mi pošlji nalogo na naslov: eva.bartol@guest.arnes.si.

PONOVIMO

1. Kaj je letalska fotografija?

2. Kdo je kartograf?

3. Na kaj smo pozorni pri opazovanju letalskih fotografij?

4. Kako na letalskih fotografijah prepoznamo višje in nižje stavbe ter drevesa?

5. Kaj je prikazano samo na letalskih fotografijah in kaj samo na načrtih oz. zemljevidih?

6. Kaj obsega domača pokrajina?

7. Katere kraške planote obdajajo Pivško kotlino?

8. Opiši pot reke Pivke od izvira do Postojnske jame.

9. Opiši, kakšna so kraška tla.

10. Zakaj je na našem področju nevarnost onesnaževanja pitne vode večja kot drugod?

11. Naštej vrste vzpetin ter poimenuj njihove dele.

12. Pojasni pojme: planota, reka ponikalnica, izvir, ponor, presihajoče jezero, stalaktit.

13. Kako je nastala Postojnska jama?

14. Kako nastane kapnik?

15. Kakšni so pogoji za življenje v jami in kako so se živali temu prilagodile?

16. Naštej nekaj jamskih živali.

17. Opiši človeško ribico.

Uspešno reševanje vam želim,

učiteljica Eva